Document ID: 31987R2257

*****
ΚΑΝΟΝΙΣΜΟΣ (ΕΟΚ) αριθ. 2257/87 ΤΗΣ ΕΠΙΤΡΟΠΗΣ
της 27ης Ιουλίου 1987
για την κατάταξη εμπορευμάτων στη διάκριση 27.07 Β του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τη λήψη μέτρων για την ενιαία εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 2 παράγραφος 3,
Εκτιμώντας:
ότι οι δύο υποδιαιρέσεις της διάκρισης 27.07 Β του κοινού δασμολογίου που είναι παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2184/87 (4), περιλαμβάνουν τα εξής:
Ι. «που προορίζονται να χρησιμοποιηθούν για καύσιμα»
ΙΙ. «που προορίζονται για άλλες χρήσεις (α)».
«α) Η υπαγωγή στη διάκριση αυτή εξαρτάται από τους όρους που καθορίζονται από τις αρμόδιες αρχές»·
ότι τα προϊόντα που έχουν υπαχθεί στην πρώτη από τις υποδιαιρέσεις αυτές υπόκεινται σε εισαγωγικό δασμό, ενώ όσα περιλαμβάνονται στη δεύτερη απαλλάσσονται·
ότι, για να εκλείψει κάθε πιθανή αμφιβολία σχετικά με την ερμηνεία των δύο αυτών υποδιαιρέσεων και κατ' αυτόν τον τρόπο να εξασφαλισθεί η ενιαία εφαρμογή της ονοματολογίας του κοινού δασμολογίου, πρέπει να διευκρινισθούν - ελλείψει άλλου οιουδήποτε κοινοτικού προσδιορισμού σχετικά με τη φύση της μεταχείρισης στην οποία πρέπει να υποβληθούν τα εισαγόμενα προϊόντα «προορίζονται για άλλες χρήσεις» - οι ελάχιστες κατεργασίες στις οποίες πρέπει να υποβληθούν αυτά τα προϊόντα για να υπαχθούν στη διάκριση 27.07 Β εφόσον από τις κατεργασίες αυτές προκύπτουν προϊόντα ικανά να χρησιμοποιούνται, στην κατάσταση που ευρίσκονται ή μετά από επεξεργασία, σαν καύσιμα·
ότι, η διευκρίνιση αυτή πρέπει να στηρίζεται αυστηρά στη δομή και το περιεχόμενο του κεφαλαίου 27, και ιδίως στους κανόνες που διατυπώνονται στις συμπληρωματικές σημειώσεις 5 και 6 του κεφαλαίου και που αφορούν την «καθορισμένη επεξεργασία» και το « χημικό μετασχηματισμό»·
ότι στο εξής πρέπει να κατατάσσονται στη διάκριση 27.07 Β ΙΙ τα προϊόντα της διάκρισης 27.07 Β που προαναφέρθηκαν όταν προορίζονται να υποβληθούν, είτε σε μία επεξεργασία του τύπου εκείνων που αναφέρονται στη συμπληρωματική σημείωση 5 του κεφαλαίου 27, είτε σε μια επεξεργασία διαφορετικού τύπου που έχει σαν αποτέλεσμα προϊόντα που είναι δυνατόν να χρησιμοποιηθούν σαν καύσιμα, εάν αυτά τα τελευταία προορίζονται να υποστούν μια περαιτέρω βιομηχανική επεξεργασία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Προϊόντα της διάκρισης 27.07 Β του κοινού δασμολογίου που προορίζονται να υποβληθούν σε μια επεξεργασία από την οποία επίσης παράγονται προϊόντα που είναι δυνατόν να χρησιμοποιηθούν σαν καύσιμα, κατατάσσονται στη διάκριση 27.07 Β ΙΙ εάν αυτή η επεξεργασία είναι του τύπου εκείνων που απαριθμούνται στη συμπληρωματική σημείωση 5 του κεφαλαίου 27 του κοινού δασμολογίου.
2. Επίσης κατατάσσονται στη διάκριση 27.07 Β ΙΙ τα προϊόντα της διάκρισης 27.07 Β όταν αυτά προορίζονται να υποβληθούν σε μια επεξεργασία άλλου τύπου από εκείνον που εμφαίνεται στην προηγούμενη παράγραφο, και εκ των οποίων εξάγονται επίσης προϊόντα που είναι δυνατόν να χρησιμοποιηθούν σαν καύσιμα, εάν τα τελευταία προορίζονται να υποστούν μια περαιτέρω βιομηχανική επεξεργασία.
Εάν τα παράγωγα προϊόντα χρησιμοποιούνται σαν καύσιμα, τα προϊόντα της διάκρισης 27.07 Β, που υπεβλήθησαν στη διαδικασία, κατατάσσονται αναλογικά στη διάκριση 27.07 Β Ι.
Ο υπολογισμός των δασμών επί των προαναφερθέντων παραγώγων προϊόντων γίνεται σύμφωνα με το είδος και την αξία των προϊόντων που υπεβλήθησαν στη διαδικασία και με βάση το καθαρό βάρος των ληφθέντων προϊόντων.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1987.

Labels: 3
1
14